একটি মহৎ উদ্দেশ্য নিয়ে শিক্ষার্থীরা এই অহিংস আন্দোলনটি শুরু করেছিল। শান্তিপূর্ণভাবে আন্দোলনের পরিসমাপ্তি ঘটুক এটাই সবাই চেয়েছিলেন। শিশুদের সব দাবি যৌক্তিক স্বীকার করে নীতিগতভাবে সেগুলো মেনে নেয়ার কথা বলে সরকার শুভ বুদ্ধিরই পরিচয় প্রথম দিকে দিয়েছিল। কিন্তু রাজনৈতিক সংকীর্ণতা এখানেও সবকিছু মিসমার করে দিয়েছে। তার ফলে সর্বজন সমর্থিত নিষ্কলুষ একটি অন্দোলন সহিংসতার কালিমালিপ্ত হলো। সড়কে প্রাণহানি-রক্তপাত বন্ধের দাবিতে যারা সোচ্চার হলো, তাদেরই রক্ত ঝরল সেই সড়কেই। এর চেয়ে দুর্ভাগ্যজনক আর কী হতে পারে!